РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 32
от редовното заседание чрез видеоконферентна връзка
на комисия „Управление на собствеността”
към Пленума на Висшия съдебен съвет, проведено на 18.11.2020 г.

Днес, 18.11.2020 г., сряда, от 10,30 ч., се проведе редовното заседание чрез видеоконферентна връзка на комисия „Управление на собствеността” към Пленума на Висшия съдебен съвет, в състав:

                                       ЗАМЕСТНИК-ПРЕДСЕДАТЕЛ:   Стефан Гроздев /online/
                                                                         ЧЛЕНОВЕ:  Боян Новански /online/
                                                                                              Огнян Дамянов
                                                                                              Олга Керелска /online/
                                                                                              Йордан Стоев 

ОТСЪСТВА: Евгени Диков.

От администрацията на ВСС присъстваха: Стефка Инджова – директор на дирекция „Управление на собствеността на съдебната власт“, инж. Лина Грънчарова – началник отдел „Инвестиции и строителство“ и Диана Стоянова – главен експерт – юрисконсулт в дирекция „Правна“.

По внесените допълнителни материали и на основание последвалите разисквания по дневния ред

КОМИСИЯ „УПРАВЛЕНИЕ НА СОБСТВЕНОСТТА" 
                                                  Р Е Ш И:

Включва в дневния ред следните допълнителни материали:

1. Писмо от административния ръководител на Административен съд - София град, с вх. № ВСС-11537/05.11.2020 г.,  във връзка със заповед АССГ А3-38/14.05.2020 г. за начина на допускане и обслужване на граждани до открити съдебни заседания и справки в съда.

- Инвестиционна дейност

	1.ОТНОСНО: Актуализация на Инвестиционната програма на ВСС за 2020 г.	Приложение: Доклад от инж. Стоянка Георгиева  – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

1.1.ОДОБРЯВА актуализирано поименно разпределение на разходите по § 51-00 „Основен ремонт на дълготрайни материални активи“ – промяна в инвестиционни намерения и включване на нови обекти, чрез извършване на вътрешно-компенсирана корекция в рамките на § 51-00 „Основен ремонт на ДМА“ за 2020 г., като общата годишна задача за основен ремонт на ДМА в размер на 15 621 867 лева остава непроменена, Приложение „Сметни стойности и разчети за финансиране на капиталовите разходи и трансфери през 2020 г.“.

	1.2. ИЗПРАЩА решението по т. 1.1 от настоящия протокол на Комисия „Бюджет и финанси“ към Пленума на ВСС за съгласуване.

1.3. Предлага на Пленума на Висшия съдебен съвет да вземе следното решение:

УТВЪРЖДАВА актуализирано поименно разпределение на разходите по § 51-00 „Основен ремонт на дълготрайни материални активи“ – промяна в инвестиционни намерения и включване на нови обекти, чрез извършване на вътрешно-компенсирана корекция в рамките на § 51-00 „Основен ремонт на ДМА“ за 2020 г., като общата годишна задача за основен ремонт на ДМА в размер на 15 621 867 лева остава непроменена, Приложение „Сметни стойности и разчети за финансиране на капиталовите разходи и трансфери през 2020 г.“.
	
	1.4. ВНАСЯ предложението като редовна точка в следващо редовно заседание на Пленума на Висшия съдебен съвет, след съгласуване с Комисия „Бюджет и финанси“ към Пленума на ВСС.

2.ОТНОСНО: Проект за график за обществени поръчки за 2021 г. на дирекция „Управление на собствеността на съдебната власт“.
	Приложение: Доклад от инж. Стоянка Георгиева  – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

2.1.ПРИЕМА заявка за потребностите от възлагане на обществени поръчки за инженеринг, строителство, доставки и услуги на дирекция „Управление на собствеността на съдебната власт“, предстоящи за изпълнение през 2021 г., съгласно Инвестиционната програма, бюджетната прогноза и дейността на отдел „Управление на собствеността“, дирекция „Управление на собствеността на съдебната власт“.
	2.2. ИЗПРАЩА решението по т. 2 от настоящия протокол на дирекция „Правна“, отдел „Обществени поръчки“, по компетентност.
	2.3. ВЪЗЛАГА на дирекция „Управление на собствеността на съдебната власт“ при АВСС да подготви и изпрати напомнително писмо до НИП относно предприетите действия във връзка с обект „Реконструкция и ремонт на имот, находящ се в гр. Банкя за нуждите на НИП.“

-	Текущи ремонти:

3. ОТНОСНО: Писмо от административния ръководител на Окръжен съд – Враца за отпускане на средства за извършването на неотложен ремонт на „Източна ниска част“ от покрива на пристройката на Съдебната палата гр. Враца.
	Приложение: Доклад от инж. Стоянка Георгиева  – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

3.1. ПРИЕМА доклада на инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“. 
3.2. ПРИЕМА за необходимо извършване на обследване за установяване на техническите характеристики, свързани с изискванията на чл. 169, ал. 1 и ал. 3 от ЗУТ, съставяне на технически паспорт и енергийно обследване на Съдебната палата гр. Враца, както и изработване на инвестиционен проект за реконструкция на покрива на пристройката на Съдебната палата гр. Враца.

Мотиви: Лошото експлоатационно състояние на носещата покривна конструкция на пристройката на Съдебната палата – Враца /повредена невъзвратимо и загубила носещата си способност/, е потвърдено в становището на главния архитект на Община Враца. Възстановяването на покривната конструкция изисква направа на нова такава, което съгласно §5, т. 44 от Допълнителните разпоредби на ЗУТ представлява „реконструкция“.
Строително – монтажните работи за реконструкцията на покрива на пристройката на Съдебната палата могат да бъдат изпълнени след одобряване на инвестиционен проект, като на основание чл.176а от Закона за устройство на територията е необходимо да има обследване за установяване на техническите характеристики, свързани с изискванията на чл. 169, ал. 1 и ал. 3 от ЗУТ и изготвен технически паспорт на Съдебната палата.

3.3. ВЪЗЛАГА на административния ръководител на Окръжен съд – Враца да предприеме необходимите действия по събиране на оферти за извършване на обследване за установяване на техническите характеристики, свързани с изискванията на чл. 169, ал. 1 и ал. 3 от ЗУТ, съставяне на технически паспорт и енергийно обследване на Съдебна палата - гр. Враца, ул. „Христо Ботев“ № 29, както и оферти за изработване на инвестиционен проект за реконструкция и ремонт на покрива на пристройката на Съдебната палата - гр. Враца. Събраните оферти да бъдат предоставени на дирекция „Управление на собствеността на съдебната власт“ за предприемане на последващи действия.

3.4. ВЪЗЛАГА на дирекция „Управление на собствеността на съдебната власт“ след получаване на информацията по т. 3.3 отново да докладва преписката на заседание на Комисия „Управление на собствеността“ към ПВСС.

3.5. ИЗПРАЩА решението по т. 3 от настоящия протокол на административния ръководител на Окръжен съд – Враца, за сведение и изпълнение.

4.ОТНОСНО: Необходимост от промяна на техническата спецификация за обществена поръчка с предмет: „Подмяна на дограма, вътрешни интериорни врати и ел. инсталация в сграда на ул. „Г.С. Раковски“ № 185, гр. София“.
Приложение: Доклад от инж. Лина Грънчарова – началник отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

4.1. ПРИЕМА доклада на инж. Лина Грънчарова - началник отдел „Инвестиции и строителство“, дирекция „Управление на собствеността на съдебната власт“. 
4.2. ПРИЕМА за необходимо и целесъобразно преди обявяване на обществена поръчка с предмет: „Подмяна на дограма, вътрешни интериорни врати и ел. инсталация в сграда на ул. „Г. С. Раковски“ № 185, гр. София“ техническата спецификация към поръчката, одобрена с решение по т. 7 от протокол № 13 от заседание на Комисия „Управление на собствеността“, проведено на 13.05.2020 г. да бъде променена с цел предвиждане на необходимите дейности за използване на помещение № 5 на първия етаж на сградата за сървърно помещение. 

Мотиви: Промяната в техническата спецификация ще позволи помещение № 5 на първия етаж в сградата в управление на Висш съдебен съвет на ул. „Г. С. Раковски“ № 185, гр. София“ да бъде използвано като сървърно и може да се извърши с незначителна корекция на индикативната стойност на ремонтните работи, което няма да доведе до промяна на стойността на обществената поръчка.
 
	4.3. ВЪЗЛАГА на дирекция „Управление на собствеността на съдебната власт“ в двудневен срок да отрази необходимите промени в техническата спецификация за обществена поръчка с предмет „Подмяна на дограма, вътрешни интериорни врати и ел. инсталация в сграда на ул. „Г. С. Раковски“ № 185, гр. София“, с цел обособяване на сървърно помещение в помещение № 5 на първия етаж в сградата, без промяна на прогнозната стойност на поръчката в размер на 250 000 лв. без ДДС или 300 000 лв. с ДДС. В указания срок да предприеме необходимите действия по компетентност, съгласно ВПУЦОПВСС за обявяване на поръчката.

5.ОТНОСНО: Писмо от главния секретар при АГП, с вх. № ВСС – 7883/03.08.2020 г., за възстановяване работата на пожароизвестителната система в сградата на ул. „Черковна“ № 90, гр. София.
Приложение: Доклад от инж. Лина Грънчарова – началник отдел „Инвестиции и строителство“, дирекция „Управление на собствеността на съдебната власт“.

Г-жа Олга Керелска изрази становище, че ще гласува против предложения проект на решение, тъй като искането не е комплектовано с три оферти, в това число и в частта за предоставянето на Апелативен специализиран наказателен съд  на допълнителни средства в размер до 5000 лв. с ДДС за подмяна на дефектирали крайни елементи на пожароизвестителната система, ако това се наложи в резултат от  профилактиката  на системата. Направи предложение да се извърши обследване на пожароизвестителната система и да се съберат три оферти, в съответствие с изискванията на чл. 5, ал. 2 от „Правила за планирането, осигуряването на средства и извършването на текущ ремонт на сградния фонд на съдебната власт“. 
По предложения проект на решение беше проведено гласуване, като „За“ гласуваха г-н Стефан Гроздев, г-н Огнян Дамянов и  г-н Йордан Стоев, а г-жа Олга Керелска гласува „Против“.
	С оглед на горното,

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

          5.1.ПРИЕМА доклада на инж. Юрий Георгиев – главен експерт в отдел „Инвестиции и строителство“ и инж. Минчо Стаев - главен експерт в отдел „Инвестиции и строителство“, дирекция „Управление на собствеността на съдебната власт“. 
          5.2.ПРИЕМА за необходимо и целесъобразно извършването на неотложен ремонт за възстановяване на работата на пожароизвестителната система в сградата на ул. Черковна № 90, гр. София по оферта, включваща възстановяване работоспособността на пожароизвестителната инсталация, тест на всички модули на системата и доставка и монтаж на нова пожароизвестителна централа, в размер на 13 852,70 лв. с ДДС, както и подмяна на дефектирали крайни елементи по единични цени от избраната оферта в размер до 5 000,00лв. с ДДС.

Мотиви: Извършването на ремонтните работи за възстановяването на работата на пожароизвестителната инсталация в цялата сграда е наложително, тъй като до освобождаването на частта от нея, в която е била ползвана от ДКСИ, пожароизвестителната инсталация в тази част е била самостоятелна. Ремонтът е необходимо да бъде извършен във възможно най-кратък срок, с цел осигуряване в максимална степен устойчивост на работата на системата в цялата сграда.
Целесъобразно е, с оглед неотложността на ремонта, заедно с възстановяването на работата на пожароизвестителната система да се възстановят и дефектирали крайни елементи, след теста на системата. Във връзка с това е целесъобразно към исканите средства  по одобрената оферта в размер на 13 852,70 лв. с ДДС да бъдат предоставени допълнително 5000.00 лв. с ДДС, като тяхното разходване в процеса на възстановяване на работата на системата да стане съобразно резултата от профилактиката и по предложените единични цени в одобрената оферта.
Ремонтът е неотложен, съгласно „Правилата за планирането, осигуряването на средства и извършването на текущ ремонт на сградния фонд на съдебната власт“ и е допустим на основание решения на Комисия „ Бюджет и финанси“ по т. 1 от протокол № 12 от 01.04.2020 г., по т. 47 от протокол №14 от 13.04.2020 г. и решение по т. 35 от протокол № 35 от 28.10.2020 г.

Справка за отпуснатите средства на 
Апелативен специализиран наказателен съд за периода 2016 – 2020 г.

година	Корекция на бюджета  на ОСВ за извършване на текущ ремонт	Вид на текущия ремонт	
2016	0	няма	
2017	0	няма	
2018	0	няма	
2019	6954лв.

59645лв.	за неотложен ремонт на климатична и вентилационна система
за текущ ремонт на съдебни зали и обособяване на нова съдебна зала	
2020	0	няма	

5.3. ПРЕДЛАГА на Комисия „Бюджет и финанси“ към Пленума на ВСС да даде съгласие за осигуряване на средства в бюджета на Апелативен специализиран наказателен съд в размер на 18 852,70 лв. с ДДС за извършване на неотложен ремонт на пожароизвестителната инсталация на сграда на ул. „Черковна“ № 90, предоставена за нуждите на специализираните органи на съдебната власт, като корекцията на бюджета се извърши след приключване на приемо-предавателните действия на движими вещи, системи и др. от ДКСИ. Средствата за ремонта да се осигурят от неразпределения резерв за непредвидени неотложни разходи по бюджета на съдебната власт.
          5.4.ИЗПРАЩА решението по т. 5 от настоящия протокол на Комисия „Бюджет и финанси“ към Пленума на ВСС, по компетентност и на административния ръководител на Апелативен специализиран наказателен съд, за сведение.

6.ОТНОСНО: Писмо от административния ръководител на Районен съд – Балчик, с вх. № ВСС-10823/16.10.2020 г., относно решение по т. 11.3. от протокол № 26/17.09.2020 г. на Комисия „Управление на собствеността“ към ПВСС.
Приложение: Доклад от инж. Минчо Стаев – главен експерт в отдел „Инвестиции и строителство“ и инж. Юрий Георгиев  – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

             6.1. ПРИЕМА доклада на инж. Минчо Стаев - главен експерт в отдел „Инвестиции и строителство“ и инж. Юрий Георгиев – главен експерт в отдел „Инвестиции и строителство“, дирекция „Управление на собствеността на съдебната власт“.
             6.2.ВЪЗЛАГА на административния ръководител на Районен съд –Балчик да предприеме необходимите действия по събиране на оферти за изготвяне на инвестиционен проект за „Реконструкция на съществуващата сградна газова инсталация и газовите уреди в сградата на Районен съд Балчик“. Офертите да бъдат предоставени на дирекция „Управление на собствеността на съдебната власт“, за предприемане на последващи действия.
             6.3.ВЪЗЛАГА на дирекция „Управление на собствеността на съдебната власт“ след получаване на допълнителните документи по т. 6.2 да докладва преписката отново.
   6.4. ИЗПРАЩА решението по т. 6 от настоящия протокол на административния ръководител на Районен съд – Балчик, за сведение и изпълнение. 

7.ОТНОСНО: Писмо от административния ръководител на Административен съд – Велико Търново, с вх. № ВСС-11583/09.11.2020 г.,  относно отпускане на средства за извънреден ремонт на дограма в сградата на Административен съд – Велико Търново, находяща се на ул. „Иван Вазов“ № 1.
Приложение: Доклад от инж. Стоянка Георгиева  – главен експерт в отдел „Инвестиции и строителство, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

7.1.ПРИЕМА доклада на инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“.
7.2. ПРИЕМА за необходимо и целесъобразно да бъде извършен неотложен ремонт за преработване на част от прозорците на горния ред на първи етаж на сградата на Административен съд - Велико Търново на ул. „Иван Вазов“ № 1, а именно изработване на 7 бр. крила (отваряеми прозорци) за подмяна и преработка на 7 броя съществуващи неотваряеми витрини, в размер до 4 744,80 лева с ДДС. 
7.3. УКАЗВА на административния ръководител на Административен съд – Велико Търново да отправи запитване до ДЗЗД “ТЕМИДА 2017“ – изпълнител по договор № ВСС – 871209.07.2018г. с предмет: „Извършване на основен ремонт и преустройство на сграда за нуждите на Административен съд, гр. Велико Търново, ул. „Иван Вазов“ № 1“ за предоставяне на оферта за изпълнение на ремонтните  работи по т. 7.2., с цел запазване гаранционните условия по договора и да изиска представеното становище за преработка на дограмата от „Деметра Проект“ ООД – автор на инвестиционния проект за основен ремонт на сградата на Административен съд – Велико Търново да бъде подписано и от проектанта по част„ Архитектура“, както  и от експерта по част „Архитектура“ от „Алфа М-98“ЕООД, извършил оценка на съответствието на проекта на основание договор №ВСС-4449/18.04.2018г., включително и от всички регистрирани в НИНКН експерти по част „Архитектура“ от  „Деметра Проект“ ООД и „Алфа М-98“ЕООД.
7.4.ИЗПРАЩА решението по т. 7 от настоящия дневен ред на административния ръководител на Административен съд – Велико Търново, за сведение и изпълнение.

8.ОТНОСНО: Уведомление вх. № ВСС-10613/23.10.2020 г., от Галина Хаджиева, наемател на ведомствено жилище, гр. София, ж.к. Люлин - 6, бл. 634, вх. Б, ет.1, за наложителен ремонт на част от жилището.
Приложение: Доклад от инж. Минчо Стаев – главен експерт в отдел „Инвестиции и строителство“ и Надя Горгорова – старши експерт – икономист в отдел „Управление на собствеността“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

          8.1.ПРИЕМА доклада на инж. Минчо Стаев – главен експерт в отдел „Инвестиции и строителство“, дирекция „Управление на собствеността на съдебната власт“.

          8.2.ПРИЕМА за целесъобразно и неотложно извършването на ремонт на ведомствено жилище, гр. София, ж.к. Люлин - 6, бл. 634, вх. Б, ет.1, състоящ се в доставка и монтаж на отоплителни уреди (радиатори); ремонт на вътрешна водопроводна инсталация и съпътстващи работи; ремонт на стенни и тавански покрития на тераси, на обща стойност 2 700,00 лв. с ДДС. 

Мотиви: Изпълнението на СМР, описани в т. 2 на ведомствено жилище, гр. София, ж.к. Люлин - 6, бл. 634, вх. Б, ет.1, ще предостави нормални битови условия на експлоатация на имота. Ремонтът е неотложен по смисъла на §1 от допълнителните разпоредби на Правила за планирането, осигуряването на средства и извършването на текущ ремонт на сградния фонд на съдебната власт (Правилата) и допустим на основание решения на Комисия „Бюджет и финанси“ по т. 1 от протокол № 12 от 01.04.2020г., по т. 47 от протокол №14 от 13.04.2020 г. и по т. 35 от протокол № 35 от 28.10.2020 г.

8.3.ВЪЗЛАГА на дирекция „Управление на собствеността на съдебната власт“ да подготви писмо до наемателя на имота, с което да се даде възможност да предостави за разглеждане от Комисия „Управление на собствеността“ три съпоставими оферти от фирми за извършването на ремонтните работи, описани в т. 8.2, от наемателя и до „СТРОЙИНЖЕНЕРИНГ – В“ ЕООД с.Баните – изпълнител на строително-ремонтните работи, съгласно договор № ВСС-16980/19.12.2017 г. за предоставяне на оферта, с цел запазване гаранционните условия по договора.

8.4.ВЪЗЛАГА на дирекция „ Управление на собствеността на съдебната власт“ отново да докладва преписката след получаване на необходимата информация по т. 8.3 от решението.

	9.ОТНОСНО: Писмо от административния ръководител на Районен съд – Дупница, с вх. № ВСС – 7174/17.07.2020 г., във връзка с необходимост  от обособяване на нови помещение за задържани лица в сградата на Съдебна палата в гр. Дупница 
Приложение: Доклад от инж. Юрий Георгиев  – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

9.1. ПРИЕМА доклада на инж. Юрий Георгиев – главен експерт в отдел „Инвестиции и строителство“, дирекция „Управление на собствеността на съдебната власт“. 
9.2. ВЪЗЛАГА на дирекция „Управление на собствеността на съдебната власт“ при АВСС да подготви писмо до Министерство на правосъдието, с което да бъде изискана информация относно необходимостта от преустройство на помещения № 5 и № 6 в Съдебна палата – Дупница за нуждите на ГД „Охрана“, заявени от ОЗ „Охрана“ - Кюстендил, отразени в писмо рег. № ВСС – 7174/17.07.2020 г. на административния ръководител на Районен съд – Дупница, като предназначение, както и редът, по който същите следва да бъдат предоставени за нуждите на ОЗ „Охрана“–Кюстендил.
9.3. ВЪЗЛАГА на дирекция „Управление на собствеността на съдебната власт“ при АВСС след получаване на информацията по т. 9.2 да докладва отново преписката. 

-	Управление на собствеността:

10.ОТНОСНО: Проект на решение в изпълнение на предложение на Прокурорската колегия на Висшия съдебен съвет по т. 4 от протокол № 26/08.07.2020 г. и решение по т. 1 от протокол  № 20/13.08.2020 г. от дистанционно заседание чрез видеоконферентна връзка на Пленума на Висшия съдебен съвет, за оптимизиране структурата на районните прокуратури.
Приложение: Доклад от Стефка Инджова – директор на дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

10.1. ПРЕДЛАГА на Пленума на Висшия съдебен съвет да приеме следните решения:
I.	На основание чл.130а, ал. 2, т. 6 от Конституцията на Република България, чл. 387 и чл. 388, ал. 1 от Закона за съдебната власт и Решение  по т.1 от протокол №20 от дистанционно заседание чрез видеоконферентна връзка на Пленума на Висшия съдебен съвет от заседание, проведено на 13.08.2020 г.
РАЗПРЕДЕЛЯ ползването на предоставените за управление на Пленума на Висшия съдебен съвет недвижими имоти - публична/частна държавна собственост, както следва:
1.На Окръжна прокуратура /ОП/ – Монтана се предоставят за ползване:
1.1. Общо 7 /седем/ работни помещения с № 7,9,10,11,12,13 и 15 и 1 /едно/ складово помещение на втория етаж от сградата на Съдебната палата, гр. Лом, пл. „Свобода“ № 8, за нуждите на Териториално отделение (ТО) – Лом към Районна прокуратура (РП) – Монтана.
1.2. Общо 5/пет/ работни помещения с № 301, 302, 303, 304, 320 и 2 /две/сервизни помещения на четвъртия етаж, представляващи самостоятелен обект с идентификатор 03928.511.603.1.10, от административна сграда в гр. Берковица, пл. „Йордан Радичков“ № 4, за нуждите на Териториално отделение (ТО) – Берковица към Районна прокуратура (РП) – Монтана.
2. На Окръжна прокуратура /ОП/ – Пазарджик се предоставят за ползване:
2.1. Общо 3/три/ работни помещения, архив и прилежащ коридор на третия етаж, кабинет и склад на първия етаж от сградата на Съдебната палата, гр. Панагюрище, ул. „Петко Мачев“ № 2, за нуждите на Териториално отделение (ТО) – Панагюрище към Районна прокуратура (РП) – Пазарджик.
2.2. Първо ниво (партер) от пристройката към сградата на Съдебната палата, гр. Пещера, ул. „Васил Левски“ № 2А, за нуждите на Териториално отделение (ТО) – Пещера към Районна прокуратура (РП) – Пазарджик.
 2.3. Общо 2 /две/ помещения от сградата на Съдебната палата, гр. Пазарджик, ул. „Хан Крум“ № 3, за нуждите на Районна прокуратура (РП) – Пазарджик.

3. На Окръжна прокуратура /ОП/ – Пловдив се предоставят за ползване:
3.1. Помещения с № от 605 до 616 включително и 2 бр. обособени санитарни възли, намиращи се в западната част на шестия етаж на административна сграда в гр. Асеновград, пл. „Акад.Н.Хайтов“ № 8, за нуждите на Териториално отделение (ТО) – Асеновград към Районна прокуратура (РП) – Пловдив.

4. На Окръжна прокуратура /ОП/ – Смолян се предоставят за ползване:
4.1. Общо 3 /три/ броя работни помещения с № 4,9 и 10 на втория етаж, и архив на третия етаж от сградата на Съдебната палата, гр. Девин, ул. „Александър Костов“ № 8, за нуждите на Териториално отделение (ТО) – Девин към Районна прокуратура (РП) – Смолян.
4.2. Трети етаж, състоящ се от 6 /шест/ работни помещения, архив, таван и санитарно помещение от сградата на Съдебната палата, гр. Златоград, бул. „България“ № 120, за нуждите на Териториално отделение  (ТО) – Златоград към Районна прокуратура (РП) – Смолян.

5. На Окръжна прокуратура /ОП/ – Стара Загора се предоставят за ползване:
5.1. Общо 14 /четиринадесет/ помещения в сградата на Съдебната палата, гр. Казанлък, ул. „Отец Паисий” № 16, за нуждите на Териториално отделение (ТО) – Казанлък към Районна прокуратура (РП) – Стара Загора.
5.2. Част от недвижим имот, представляваща 14 /четиринадесет/ помещения на втория етаж и стълбищна клетка от сграда в гр. Чирпан, бул. „Георги Димитров“ № 59, за нуждите на Териториално отделение (ТО) – Чирпан към Районна прокуратура (РП) – Стара Загора.

6. На Окръжна прокуратура /ОП/– Хасково се предоставят за ползване:
6.1. Общо 12/дванадесет/ помещения на четвъртия етаж от сграда – държавна собственост в гр. Димитровград, бул. „Г.С.Раковски“ № 13, за нуждите на Териториално отделение (ТО) – Димитровград към Районна прокуратура (РП) – Хасково.
6.2. Общо 3 /три/ помещения на втория етаж, 1 /едно/ помещение на първия етаж от сградата на Съдебната палата, гр. Ивайловград, ул. „България“ № 42, за нуждите на Териториално отделение (ТО) – Ивайловград към Районна прокуратура (РП) – Хасково.
6.3. Общо 5 /пет/ работни помещения, архив, санитарно помещение и прилежащи коридори на партерния етаж от сградата на Съдебната палата, гр. Свиленград, ул. „Георги Бенковски“ № 12, за нуждите на Териториално отделение (ТО) – Свиленград към Районна прокуратура (РП) – Хасково.
6.4. Общо 5 /пет/ броя помещения с №№ 41,41а,42а,45а,47 (като стая № 47 е разделена на две) на третия етаж от сградата на Съдебната палата, гр. Хасково, бул. „България“ № 144, за нуждите на Районна прокуратура (РП) – Хасково. 

II. УПЪЛНОМОЩАВА представляващия Висшия съдебен съвет да отправи искане до общинските власти да бъдат прекратени/изменени договорите за безвъзмездно предоставяне правото на управление/ползване на ВСС и да подпише нови такива или анекси/допълнителни споразумения към тях за имоти – публична/частна общинска собственост по реда на Закона за общинската собственост, ползвани от закритите прокуратури, като същите, считано от 01.01.2021 г.  се предоставят на съответните Окръжни прокуратури, за следните имоти:
1. За Окръжна прокуратура (ОП) – Добрич:
1.1. Общо 7 /седем/ броя помещения за офиси, коридор, сервизно помещение с обща площ от 240,65 кв.м., намиращи се в северното крило на четвъртия етаж от сграда – частна общинска собственост в гр. Генерал Тошево, ул. „Васил Априлов“ № 8, за нуждите на Териториално отделение (ТО) – Генерал Тошево към Районна прокуратура (РП) – Добрич.
1.2. Втори етаж със ЗП – 271,56 кв.м., представляващ самостоятелен обект с идентификатор 35064.501.931.5.9, в сграда - частна общинска собственост в гр. Каварна, ул. „Дончо Стойков“ № 10, за нуждите на Териториално отделение (ТО) – Каварна към Районна прокуратура (РП) – Добрич.
2. За Окръжна прокуратура (ОП) – Пазарджик: 
2.1. Първи етаж с площ 295 кв.м., ведно с общите части, от административна сграда – публична общинска собственост в гр. Велинград, ул. „Хан Аспарух” №16, УПИ XXІV, кв.124, за нуждите на Териториално отделение (ТО) – Велинград към Районна прокуратура (РП) – Пазарджик.
3. За Окръжна прокуратура (ОП) – Пловдив:
3.1. Четвърти етаж, представляващ самостоятелен обект с идентификатор 36498.504.1189.1.4, от сграда – частна общинска собственост в гр. Карлово, бул. „Освободител“ № 4, за нуждите на Териториално отделение (ТО) – Карлово към Районна прокуратура (РП) – Пловдив и следствения отдел към ОП – Пловдив. 
4. За Окръжна прокуратура (ОП) – Хасково: 
4.1. Осем помещения с №№ от 7 до 14 на третия етаж от сграда – частна общинска собственост в гр. Харманли, бул. „България“ № 4, за нуждите на Териториално отделение (ТО) – Харманли към Районна прокуратура (РП) – Хасково.

III. В новите договори или анекси/допълнителни споразумения по т. II  да бъде изписано изрично, че на основание чл. 57, ал. 2, т. 10 от ПАПРБ всички консумативни разходи, свързани с експлоатацията на имотите, както и разходите за текущи ремонти са за сметка на съответната Окръжна прокуратура /ОП/.

IV.	ВЪЗЛАГА стопанисването на съответните административни ръководители на Окръжни прокуратури /ОП/, които приемат сградния фонд на закрити прокуратури като се изменят решенията на Пленума на Висшия съдебен съвет, както следва:
	1. 	ИЗМЕНЯ решение на Пленума на ВСС по Протокол № 40/03.11.2016 г., т. 50 в раздел VI. Област Монтана, т. 5 по следния начин: „На административния ръководител на Окръжна прокуратура - Монтана недвижимия имот, намиращ се в гр. Берковица, пл. „Йордан Радичков”№ 4, подробно описан в АПДС № 3888/02.11.2017 г.“.
2.	ИЗМЕНЯ решение на Пленума на ВСС по Протокол № 9/09.03.2017 г., т. 36 в раздел I. Област Пловдив, т. 7 по следния начин: „На административния ръководител на Окръжна прокуратура - Пловдив част от недвижимия имот, намиращ се в гр. Асеновград, пл. „Акад. Николай Хайтов“ № 8, подробно описан в АПДС № 9675/30.08.2018 г.“. 
3.  ИЗМЕНЯ решение на Пленума на ВСС по Протокол № 9/09.03.2017 г., т. 36 в раздел V. Област Стара Загора, т. 6 по следния начин: „На административния ръководител на Окръжна прокуратура - Стара Загора недвижимия имот, намиращ се в гр. Чирпан, бул. „Георги Димитров“ № 59, подробно описан в АПДС № 2223/15.10.2002 г.“ 

	V. ВЪЗЛАГА на дирекция „Управление на собствеността на съдебната власт“ да предприеме необходимите действия за изменение на приетите решения на Пленума на ВСС за цялостно разпределение на ползването на недвижимите имоти на съдебната власт, предмет на настоящото решение и да се предложи приемането на нови, където липсват такива, считано от 01.01.2021 г.
	VI. ИЗМЕНЯ И ДОПЪЛВА решенията на Пленума на ВСС, както следва:
1.	Решение по т. 21 на Пленума на ВСС от протокол № 5/28.02.2019 г., като текста „Районна прокуратура“ се замени с „Окръжна прокуратура – Стара Загора за нуждите на Териториално отделение (ТО) – Казанлък към Районна прокуратура (РП) – Стара Загора“.
2.	Решение по т. 87 на Пленума на ВСС от протокол № 21/19.07.2018 г., като текста „Районна прокуратура – Пазарджик“ се замени с „на Окръжна прокуратура – Пазарджик“.
3.	Решение по т. 7 на Пленума на ВСС от протокол № 42/14.12.2017 г., като „за нуждите на Районна прокуратура – Асеновград“ се замени с „на Окръжна прокуратура – Пловдив, за нуждите на Териториално отделение (ТО) – Асеновград към Районна прокуратура (РП) – Пловдив“.
VII. ИЗПРАЩА решението на Главния прокурор на Република България, на разпореждане.

VIII. ВНАСЯ предложението като редовна точка в следващото редовно заседание на Пленума на Висшия съдебен съвет.

11.ОТНОСНО: Проект на решение за упълномощаване на представляващия ВСС да подпише договор за безвъзмездно предоставяне за управление на недвижим имот – частна общинска собственост, находящ се в гр. Несебър, пл. „Жулиета Шишманова“, на Висшия съдебен съвет, чрез ОП – Бургас, за нуждите на ТО – Несебър към РП Бургас.
Приложение: Доклад от Стоян Димитров – старши експерт-юрист в отдел „Управление на собствеността“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

11.1. ПРИЕМА доклада на Стоян Димитров – старши експерт-юрист в отдел „Управление на собствеността“, дирекция „Управление на собствеността на съдебната власт“.

11.2. ПРЕДЛАГА на Пленума на Висшия съдебен съвет да вземе следното решение:

1. УПЪЛНОМОЩАВА представляващия Висшия съдебен съвет да подпише договор за безвъзмездно предоставяне за управление на недвижим имот – частна общинска собственост, представляващо помещение склад № 2 с площ от 29.65 кв.м., намиращо се на сутеренен етаж от сграда с идентификатор 51500.502.149.1, съгласно АЧОС № 6570/25.06.2019 г. на Община Несебър, находящ се в гр. Несебър, пл. „Жулиета Шишманова“, на Висшия съдебен съвет чрез Окръжна прокуратура – Бургас, за нуждите на Териториално отделение – Несебър към Районна прокуратура – Бургас, за срок от 5 (пет) години.

11.3. ВНАСЯ предложението като редовна точка в следващото редовно заседание на Пленума на Висшия съдебен съвет.

12.ОТНОСНО: Проект на решение за упълномощаване на представляващия ВСС да подпише договор за безвъзмездно предоставяне за управление на част от недвижим имот – публична общинска собственост, находящ се в гр. Разград, бул. „Бели Лом“ № 33.
Приложение: Доклад от Стоян Димитров – старши експерт-юрист в отдел „Управление на собствеността“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

12.1. ПРИЕМА доклада на Стоян Димитров – старши експерт - юрист в отдел „Управление на собствеността“ в дирекция „Управление на собствеността на съдебната власт“.

12.2. ПРЕДЛАГА на Пленума на Висшия съдебен съвет да вземе следното решение: 

УПЪЛНОМОЩАВА представляващия Висшия съдебен съвет да подпише договор за безвъзмездно предоставяне за управление на имот – публична общинска собственост, актуван с АПОС №369/22.11.2019 г.,  представляващ 1/2 ид.ч. от поземлен имот с идентификатор 61710.504.3188 по кадастралната карта на гр. Разград, с площ 1424 кв.м, с трайно предназначение на територията - „урбанизирана“ и начин на трайно ползване за друг обществен обект, комплекс“ за нуждите на Административен съд - Разград, Окръжна прокуратура - Разград и Районна прокуратура - Разград, ведно с:
1.	В сграда с идентификатор 61710.504.3188.1 - на първи етаж стаи №№ 7, 11, 112, 112а, 113, 114, сервизно помещение/дамска тоалетна/, втори и трети етаж.
2.	В сграда с идентификатор 61710.504.3188.2 -първи, втори и трети етаж.
3.	Сграда с идентификатор 61710.504.3188.3.
4.	Сграда с идентификатор 61710.504.3188.4.
5.	1/2 от сграда с идентификатор 61710.504.3188.5., за срок от 1 (една) година. Предоставеният сграден фонд е с обща застроена площ 1752 кв.м.

12.3. ВНАСЯ предложението като редовна точка в следващото редовно заседание на Пленума на Висшия съдебен съвет. 

13.ОТНОСНО: Проект на решение за упълномощаване на представляващия ВСС да изрази становище на основание чл. 17, ал. 2 от ЗДС до областния управител на област Плевен, за имот находящ се в гр. Плевен, ул. „Александър Стамболийски“ № 3, с отпаднала необходимост за ВСС.
Приложение: Доклад от Цецка Трендафилова – старши експерт-икономист в отдел „Управление на собствеността“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

13.1. ПРИЕМА доклада на Цецка Трендафилова – старши експерт-икономист в отдел „Управление на собствеността“, дирекция „Управление на собствеността на съдебната власт“.

13.2. ПРЕДЛАГА на Пленума на Висшия съдебен съвет да вземе следното решение:

1. ПРИЕМА, че недвижимият имот – частна държавна собственост, представляващ административна сграда на два етажа със застроена площ 129 кв.м., с идентификатор 56722.662.129.4 по кадастралната карта на гр. Плевен, с адрес гр. Плевен, ул. „Александър Стамболийски“ № 3, актувана с АДС № 6641/13.09.2012 г., предоставен за управление на Висшия съдебен съвет за нуждите на Военно-окръжна прокуратура – гр. София, Военно-следствен участък – гр. Плевен, е с отпаднала необходимост за Висшия съдебен съвет.
2. УПЪЛНОМОЩАВА представляващия Висшия съдебен съвет да изрази становище на основание чл. 17, ал. 2 от Закона за държавната собственост до областния управител на област Плевен, относно отнемане на имот - частна държавна собственост, представляващ административна сграда на два етажа със застроена площ 129 кв.м., с идентификатор 56722.662.129.4 по кадастралната карта на гр. Плевен, с адрес гр. Плевен, ул. „Александър Стамболийски“ № 3, актувана с АДС № 6641/13.09.2012 г., поради отпаднала необходимост за Висшия съдебен съвет.

13.3. ВНАСЯ предложението като редовна точка в следващото редовно заседание на Пленума на Висшия съдебен съвет.

14.ОТНОСНО: Писмо от административния ръководител на Районен  съд – Девня, с вх. № ВСС-7908/19.10.2020 г.,  относно издаване на фактура от Районен съд – Девня, във връзка с договор за наем, сключен между ВСС и „УниКредит Булбанк“ АД.
Приложение: Доклад от Цецка Трендафилова – старши експерт-икономист в отдел „Управление на собствеността“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

14.1. ПРИЕМА доклада на Цецка Трендафилова – старши експерт-икономист в отдел „Управление на собствеността“, дирекция „Управление на собствеността на съдебната власт“, за сведение. 

14.2. ПРИЕМА във връзка с писмо рег. № ВСС-7908/19.10.2020 г. от административния ръководител на Районен съд – Девня, че след приключване на СМР на сградата, в която се помещава Районен съд – Девня, находяща се гр. Девня, кв. „Повеляново“, ул. „Строител“ № 12 съгласно договор от 16.10.2020 г. за възлагане на строително-ремонтни работи (СРР), сключен между Районен съд – Девня и „ЕВРО СТРОИТЕЛ 1“ ЕООД, на основание чл. 8, ал. 8 от договор за наем рег. № ВСС-7908/04.08.2020 г., сключен между ВСС и „УниКредит Булбанк“ АД, Районен съд – Девня следва да издаде фактура на „УниКредит Булбанк“ АД.

14.3. ИЗПРАЩА решението на Комисия „Бюджет и финанси“ към Пленума на ВСС, по компетентност за изразяване на становище по т. 14.2 от писмо рег. № ВСС-7908/19.10.2020 г. от административния ръководител на Районен съд – Девня и на дирекция „Правна“, за сведение.

-	Разни.

Допълнителни точки, включени за разглеждане
в заседанието на Комисия „Управление на собствеността”

15.ОТНОСНО: Писмо от административния ръководител на Административен съд - София град във, с вх. № ВСС-11537/05.11.2020 г.,  във връзка със заповед АССГ А3-38/14.05.2020 г. за начина на допускане и обслужване на граждани до открити съдебни заседания и справки в съда.

Приложение: Доклад от инж. Минчо Стаев – главен експерт в отдел „Инвестиции и строителство“ и инж. Юрий Георгиев  – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

          15.1.ПРИЕМА доклада на инж. Минчо Стаев - главен експерт в отдел „Инвестиции и строителство“ и инж. Юрий Георгиев – главен експерт в отдел „Инвестиции и строителство“, дирекция „Управление на собствеността на съдебната власт“.

          15.2.ПРИЕМА за целесъобразно и неотложно изработването на работен проект за поставянето на метални козирки на фасадата на сградата на Административен съд - София град на ул. „Георг Вашингтон“ № 17 на стойност 2 160,00 лв. с ДДС, както и изработката, доставката и монтажа им на стойност 12 640,80лв. с ДДС или всичко на обща стойност 14 800,80 лв. с ДДС, по представените икономически най-изгодни оферти от административния ръководител на Административен съд – София град. 

Мотиви: Изпълнението на козирки с метална конструкция и покритие от поликарбонатни плоскости на фасадата на сградата на Административен съд - София град по ул. „Георг Вашингтон“ дава възможност безконфликтно изчакване на граждани при влошени метеорологични условия пред сградата  на съда, с оглед осигуряване на максимално допустимия брой граждани вътре в нея и спазване на определената дистанция между тях. 
Изпълнението на СМР е неотложно по смисъла на §1 от допълнителните разпоредби на Правила за планирането, осигуряването на средства и извършването на текущ ремонт на сградния фонд на съдебната власт (Правилата) и допустим на основание на Комисия „Бюджет и финанси“ по т. 1 от протокол № 12 от 01.04.2020 г., по т. 47 от протокол №14 от 13.04.2020 г. и решение по т. 35 от протокол № 35 от 28.10.2020 г.

Справка за отпуснатите средства на 
Административен съд - София град за периода 2016 – 2020 г.

година	Корекция на бюджета на ОСВ за извършване на текущ ремонт	Вид на текущия ремонт	
2016	15 000 лв.	за ремонт на климатична система	
2017	10 107 лв.	за текущ ремонт на климатичната инсталация в сградата на съда	
2018	1 907 лв.	за текущ ремонт- разширяване на пожароизвестителната система	
2019	9 920лв.	за ремонт на тавана на архивно помещение, преграждане на ново работно помещение, подмяна на счупен стъклопакет и окабеляване на новото работно помещение	
2020	11 580лв.	текущ ремонт архивни помещения (санитарни помещения)	

15.3. ПРЕДЛАГА на Комисия „Бюджет и финанси“ към Пленума на ВСС да коригира бюджета на Административен съд - София град със сумата в размер на 14 800,80 лв. с ДДС за изготвяне на работен проект за поставянето на метални козирки на фасадата на сградата на Административен съд - София град на ул. „Георг Вашингтон“ № 17, както и за изработката, доставката и монтажа им. Средствата за ремонта да се осигурят от неразпределения резерв за непредвидени неотложни разходи по бюджета на съдебната власт.
15.4. ИЗПРАЩА решението на Комисия „Бюджет и финанси“ към Пленума на Висш съдебен съвет, по компетентност и на административния ръководител на Административен съд - София град, за сведение. 

                              ЗАМЕСТНИК- ПРЕДСЕДАТЕЛ 
		         НА КОМИСИЯ „УПРАВЛЕНИЕ НА СОБСТВЕНОСТТА” 
                              КЪМ ПЛЕНУМА НА ВСС: /п/ СТЕФАН ГРОЗДЕВ